Қытай халықтық университеті

Қытай халықтық университеті (қыт. упр. 中国人民大学 , пінин : Zhōngguó Rénmín Dàxué , палл. : Чжунго Жэньминь Дасюэ) — Бейжіңдегі университет. 2013—2014 жылдары нешебір әлемдік университеттерімен Thomson Reuters рейтингінде 226—250 орындарын бөледі. Тарихы 1937 жылы жапон-қытай соғыс басталғанда, Чан Кайшинің саясатына наразылық көзқараспен қараған жастар елдің солтүстік-батысына, Шэньси-Ганьсу-Нинся кеңестік ауданына барды. Оларды антижапондық әрекеттерге дайындау үшін Қытай коммунистік партиясы Яньаньде Қоғамдық Солтүстік-Шэньсий мектепті (陕北公学) ашты. Оның алғашқы директоры Чэн Фанъу болған. Егер Антижапондық әскери-саяси университет ҚКП әскери кадрларын дайындаса, Қоғамдық Солтүстік-Шэньсий мектебі қоғам қайраткерлері мен саяси қызметкерлерді дайындаумен айналасқан. Оқушылар онда қысқа мерзімді курстарды өткен (3-4 ай); екі жыл ішінде мектеп 6 000-ға жуық адамадарды даярлап шығарды. 1939 жылдың маусымында Қоғамдық Солтүстік-Шэньсий мектебі, Лу Синь атындағы Яньань өнер институті (延安鲁迅艺术学院), Пролетарлық Яньань училищесі (延安工人学校) және жастардың әскери дайындалу курстары (安吴堡战时青年训练班) Солтүстік-қытайлық біріккен университетіне (华北联合大学) біріктірілген (онда 1 500 студент оқыған). Ресми түрде ол 7 маусым күні ашылған, ал ректоры қайтадан Чэн Фанъу болды. Азамат соғысының екінші кезеңінде ҚКП мен Гоминьдан арасындағы жауынгерлік істердің жүрісіне қарай Солтүстік-қытайлық біріккен университет әр-түрлі елді мекендерге ауысып жүрді. 24 тамыз 1948 жылы Хэбэй провинциясында, Чжэндин уезінде Солтүстік-қытайлық біріккен университет пен Солтүстік университет (北方大学) Солтүстік-қытайлық университетіне (华北大学) біріктірілді. 9 жыл ішінде Солтүстік-қытайлық университет 12 000-нан астам бітірушілерді шығарды. Солтүстік-қытайлық университет 4 бөлімше мен 2 институттен тұрған: Саяси бөлімше, Педагогика бөлімшесі Гуманитарлық бөлімше мен Зерттеу бөлімшесі, және де Жұмысшы институті мен Шаруа институті. 15 мың студенті бар біріккен университеттің ректоры У Юйчжан болды. 1949 жылдың сәуір айында Солтүстік-қытайлық университет босаған Бейжинге ауысты. Кадрлардың тез дайындалуы үшін әрі елді қалпына келтіру үшін ҚКП өкімі бойынша Солтүстік-қытайлық университетке Бейжің және Тяньцзиньнің басқа жоғары оқу орындарынан оқытушылар жіберілді. 1950 жылы Солтүстік-қытайлық университеттің аты ресми түрде Қытай халықтық университетіне ауыстырылды. Институттері Қытай халықтық университетінің құрамында келесі институттер бар: * Гуманитарлық институт * Шетел тілдер институті * Тарих институті * Философия институті * Өнер институті * Мемлекет жайлы ғылымдар институті * Жаратылыстану ғылымдар институті * Қоршаған орта институті * Информатика институті * Ақпараттық ресустарды бақылау институті * Журналистика институті * Экономика институті * Қаржы және ақша айналуы институті * Ауылшаруашылық пен ауылшаруашылықтың дамуы институті * Жұмысшы мамандықтар институті * Социология мен статистика институті * Марксизм институті * Халықаралық қатынастар институті * Сауда институті * Құқықтану институті * Әлеуметтік басқару институті * Педагогика институті * Оқуны жалғастыру институті Атақты түлектері * Айсыци — философ, ҚКП теорияшылы * Ай Цин — ақын * Ван Сяобо — жазушы * Лю Яньдун — ҚХР Мемлекеттік кеңесі мен ҚКП Саяси бюросының мүшесі * Цзян Цин — актриса, Мао Цзэдун нің әйелі * Го Цзинцзин — суға секіруден олимпиада чемпионы * Сан Сюэ — суға секіруден олимпиада чемпионы * У Минься — суға секіруден олимпиада чемпионы * Ван Цзюнься — жүгіруден олимпиада чемпионы * Мо Хуэйлань — гимнастикадан олимпиада чемпионы, олимпиада ойындар жүлдегері Дереккөздер